Põlva Vallavalitsuse \_\_.\_\_.2021. a

korralduse nr 2-3/\_\_ "Projekteerimistingimuste määramine

jalgratta- ja jalgtee rajamiseks lõigul Leevijõe-Karilatsi"

Lisa

**PROJEKTEERIMISTINGIMUSED** (eelnõu)

**Ehitustegevuse liigi täpsustus: Jalgratta- ja jalgtee** rajamine

**Projekteerimistingimuste andja**

Asutus: Põlva Vallavalitsus

Asutuse registrikood: 75038581

**Taotluse andmed**

Liik: projekteerimistingimuste andmine detailplaneeringu koostamise kohustuse puudumisel

Kuupäev: 09.03.2021

**Ehitamisega hõlmatava kinnisasja andmed, sh katastritunnus ja koha-aadress:**

Katastritunnus:

87202:001:0413 87202:001:0530 87202:001:0582 87202:001:0607 87202:001:0619 87202:001:0621 87202:001:0639 87202:001:0662 87202:001:0679 87202:001:0018 87202:001:0021 87202:001:0022 87202:001:0123 87202:001:0122 87202:001:0108 87202:001:0110 87201:001:0123 87201:001:0156 87201:001:0157 62201:001:0970 87202:001:0091 87202:001:0411 87202:001:0412 87202:001:0674 87202:001:0678 87202:001:0011 87202:001:0024 87202:001:0029 87202:001:0042 87202:001:0581

Koha-aadress: Leevijõe küla ja Karilatsi küla Põlva vald, Põlva maakond

Ehitusala: Riigiteede nr 18160 Leevijõe-Karilatsi km 0,455–2,195 ja 18115 km 7,296–7,345 kaitsevööndiga kattuvale maa-ala, osaliselt riigitee aluse maa ja lähiümbruse maa-ala.

**Projekteerimistingimuste sisu ja põhjendused:**

1. Projekteerimistingimused väljastatakse vastavalt ehitusseadustiku § 26 lõike 2 alusel olulise rajatise püstitamiseks või rajamiseks. Rajatav 2,5 meetri laiune asfaltbetoonist kattega ja valgustatud jalgratta- ja jalgtee on olulise avaliku huviga rajatis.
2. Planeeritava rajatise kasutusotstarve: 21100 teed.
3. Projekteerida jalgratta- ja jalgtee (edaspidi *JJT*) koos valgustusega vastavalt kehtivatele normidele ja lähteülesandele.
4. Planeeritava teelõigu pikkus ligikaudu 1700–1800 jm. Rajatava jalgratta- ja jalgtee põhilaiuseks planeerida 2,5 m. Jalgratta- ja jalgtee valgustada kaasaja nõuetele vastavate LED valgustitega. Jalgratta- ja jalgtee alla jäävad tehnorajatised tuleb kaitsta. Tee ületuskohtadesse tuleb paigaldada liikluskorraldusvahendid (märgid, teekattemärgistus jne).
5. Teostada geoloogilised uuringud projekteerimiseks vajalikus mahus. Uuringute tulemusena saadud pinnaste nimetused, niiskuspiirkonnad ja muud andmed peavad olema kasutatavad teekatendi ja rajatiste projekteerimiseks.
6. Geodeetilise alusplaani koostamine on kohustuslik.
7. Ehitustööde ja edasise teehooldusega arvestava tehniliselt vajaliku teemaa võõrandamise protsessi läbiviimiseks koostada krundijaotuskava.
8. Projekteerida sild Leevijõest ning esitada enne silla põhiprojekti koostamist minimaalselt kolm erinevat silla tüübi eskiis lahendust koos kirjeldavate joonistega, plaaniline, vaade, lõige, ehitustööde prognoosmaksumus. Pakkuda erinevaid visuaalseid lahendusi ümbruskonna eripära ja keskkonda arvestades. Pöörata tähelepanu silla visuaali väljatoomisele, valgustusele, materjali ja värvide valikule.
9. Täpsustada kõik võimalikud piirangud, mis võivad mõjutada tee-ehitust ning taotleda piirangute kehtestajatelt tingimused, millega arvestada projekti koostamisel. Projekteerimisel lähtuda kehtivast üldplaneeringust.
10. Ehitusprojekt koostada vastavalt Eesti Vabariigis kehtivatele projekteerimisnormidele ja nõuetele ehitusprojektile (Majandus- ja taristuministri 17.07.2015.a määrus nr 97) ning heale projekteerimistavale.
11. Kavandatava tegevuse lahendus esitada arvamuse avaldamiseks kõigi asjasse puutuvate ehitiste omanikega või valdajatega, maaomanike ja kasutajatega, kelle maakasutust või ehitusõigust antud tegevus mõjutab. Projekteerija on kohustatud arvamusavalduse taotlemisel naaberkinnistu omanikega andma selgituse kavandatava rajatise asukoha, visuaalse väljanägemise, planeeritavate ehitustööde ja võimalike riskide kohta. Arvamusavaldus tuleb esitada projekti lisana taasesitamist võimaldavas vormis.
12. Kavandatava tegevuse lahendus kooskõlastada kõigi asjasse puutuvate ametkondadega.
13. Projekteerimistööde teostamisel arvestada järgmiste Transpordiameti nõuetega Leevijõe ja Karilatsi külade vahelise JJT projekti koostamiseks:

1. JJT ehitamiseks koostada tee ehitusprojekt (edaspidi projekt) põhiprojekti staadiumis vastavalt majandus- ja taristuministri 09.01.2020 määrusele nr 2 "Tee ehitusprojektile esitatavad nõuded".

2. Projekti koostaval ettevõtjal ja/või isikul peab olema EhS kohane tee ehitusprojekti koostamise ja valgustuse projekteerimise pädevus.

3. Projekti koostamisel juhinduda kehtivatest seadustest, normdokumentidest, standarditest ja Maanteeameti juhenditest (www.mnt.ee). Tiheasustusalal võib juhinduda Eesti Standardist EVS 843:2016 "Linnatänavad".

4. JJT ja selle kooseisu kuuluvad rajatised projekteerida üldjuhul väljaspoole riigiteealust maad.

5. Juhul kui JJT projekteeritakse riigitee alusele maale, tuleb projekti koosseisus esitada kasutusala või võõrandamise plaanid. Plaanidel tuua eraldi välja riigitee aluse maa kasutusse andmine tehnovõrgu teenindamiseks (teevalgustus, side- ja elektripaigaldised, sademeveekanalisatsioon vms).

6. Peale projekti kooskõlastust esitada taotlus Transpordiameti teemaa osakonnale maantee@mnt.ee riigitee aluse maa kasutamiseks andmiseks või võõrandamiseks.

6.1. Juhul kui on kasutamiseks andmine, siis palume täita taotluse blankett "Riigivara kasutamiseks andmise taotlus" (www.mnt.ee/et/ametist/blanketid).

6.2. Juhul kui võõrandamine, siis arvestada, et riigitee aluse maa võõrandamine JJT ehituse eesmärgil on riigivara valitseja Majandus- ja Kommunikatsiooniministeeriumi kaudu Vabariigi Valitsuse pädevuses vastavalt riigivaraseadusele (edaspidi RVS).

7. Teostada projekti koostamiseks vajalikud geodeetilised uuringud vastavalt majandus- ja taristuministri 14.04.2016 määrusele nr 34 "Topo-geodeetilisele uuringule ja teostusmõõdistamisele esitatavad nõuded". Lisaks määruses toodule arvestada alljärgnevaga:

7.1. Riigitee mõõdistada vastavalt Maanteeameti peadirektori 13.05.2008.a kk nr 102 kinnitatud nõuetele "Täiendavad nõuded topo-geodeetilistele uurimistöödele teede projekteerimisel".

7.2. Projektiga hõlmatud alal mõõdistada riigitee ja sellega külgnev ala min 20 m laiuses. Mõõdistada ala piki riigiteed ja ristuvad teed, kraavid, vooluveekogud vähemalt 50 m projekteeritava trassi asukohast mõlemas suunas.

7.3. Mõõdistusala ja uuringud peavad olema piisavad projekti koostamiseks ja kontrollimiseks.

7.4. Alusplaanil tuua välja kavandatava valgustustrassi läheduses olevate puude võra ulatus.

7.5. Mõõdistada olemasolevad riigitee truubid ning hinnata truupide seisukord (vaatlus, pildistamine). Hinnang koos vajaliku pildimaterjaliga lisada seletuskirja.

7.6. Projekti kooskõlastamiseks esitamise hetkel peab olema geodeetilise mõõdistuse sh kooskõlastuste vanus kuni üks aasta.

8. Juhul kui JJT projekteeritakse riigitee muldele, tuleb teostada geoloogilised uuringud riigitee muldkeha kohta vastavalt Majandus- ja taristuministri 24.04.2015 määrusele nr 32 "Ehitusgeoloogilisele uuringule esitatavad nõuded". Puurimine teostada südamikpuurimisega, puuri läbimõõt vähemalt 112 mm. Kõik vajalikud puuraugud riigitee muldes puurida vähemalt 50 m tagant läbi kõigi tee konstruktsioonide ning vähemalt 0,5 m mulde alustesse pinnastesse (looduslikku mulla kihti ja turvast arvestamata, s.o kokku muld + 0,5 m). Uuringute tulemusena saadud pinnaste iseloomustused nimetuste, plastsus- ja filtratsiooninäitajate ja niiskuspiirkondadega kanda seletuskirja ja JJT pikiprofiilile.

9. Selgitada välja ning arvestada kehtivate planeeringute ning varem koostatud ja koostamisel olevate tee- ja valgustusprojektidega.

10. Projekti seletuskirjas ja joonistel käsitleda riigitee kaitsevöönd vastavalt EhS § 71 lg 3 ning riikliku teeregistri kohased teede numbrid ja nimetused. Projekti seletuskirjas kirjeldada projekteeritud rajatiste paigutus riigitee suhtes (tee nr, nimetus, asukoha km).

11. Projektis käsitleda JJT seotud riigitee liikluskorraldus, liiklussagedus ning teised vajalikud näitajad, mis on avalikult kättesaadavad riiklikus teeregistris.

12. JJT ühendada olemasolevate teede ja bussipeatustega.

13. JJT eraldada riigiteest eraldusribaga, mis on vajalik teehoiutööde teostamiseks, sh lume kogumiseks, sademevete ärajuhtimiseks ning liiklusest tuleneva ohu vähendamiseks. Projekteeritava JJT ja riigitee vahelise eraldusriba minimaalne laius peab vastama normide tabeli 7.5 alusel lähtetasemele rahuldav ja olema vastav antud riigitee lõigus kehtivale kiiruspiirangule. Üksnes põhjendatult (näiteks olev hoonestus) ja Maanteeametiga eelnevalt kooskõlastatult (EhS § 99 lg 3 alusel) võib kasutada lühikestel lõikudel madalamat projekteerimise taset või äärekivi/piirdega lahendit.

14. Arvestada lahenduse koostamisel ja lisada seletuskirja, et äärekiviga ristlõike vms puhul võib riigitee muldkeha nõlva lahti kaevata maksimaalselt 30 päevaks.

15.Tulenevalt riigitee 2019.a ööpäevasest liiklussagedusest on riigiteel 18160   
916 autot/ööp ja riigiteel 18115 405 autot/ööp ning arvestades 20 aasta perspektiivse liikluse kasvuga, tuleb JJT kauguse ja eraldusriba laiuse määramisel arvestada olemasoleva riigitee IV klassi ristlõikele laiendamise vajadusega.

16. JJT projekteerida võimalikult pikas ulatuses ja asustusega ühele poole riigiteed ning vältida põhjendamatuid ristumisi riigiteega.

17. JJT projekteerida üle Leevi jõe väljaspool riigitee maad. Projekteeritava JJT ja riigitee vahelise eraldusriba minimaalne laius peab vastama normide tabeli 7.5 alusel lähtetasemele rahuldav ja olema vastav antud riigitee lõigus kehtivale kiiruspiirangule.

18. Riigiteega ristumisel tagada Normide põhimõtetele vastav nähtavuskolmnurk (p 5.2.7.2 ja tabel 7.10) ja riigitee külgnähtavus (tabel 2.14) Projekteerida nähtavust piiravate takistuste (metsa, võsa, heki, aia vm likvideerimine (EhS § 72 lg 2).

19. Üksnes põhjendatult võib projektis näha ette uusi Normide p 5.2.1. põhimõtetele vastavaid ristumiskohti. Uusi ristumiskohti saab kavandada ainult läbi KOVi poolt väljastatavate jalg- ja jalgrattatee projekteerimistingimuste või detailplaneeringu. Olevad ja uued ristumiskohad tähistada eri värvi tingmärkidega. Ristumiskohtade rajamise ja ümberehitamise lahendused koos põhjendusega käsitleda projektis.

20. Projekteerida JJT katend, vajadusel riigitee katend laiendustel ja riigitee katete taastamine (koos materjalidele esitatavate minimaalsete nõuetega).

21. Koostada JJT tüüpristlõiked iseloomulikest kohtadest koos külgneva maanteega (kinnistu piirid, katted, muldkeha, veeviimarid, valgustus, tehnovõrgud jms). Joonistel määrata projekteeritud tee-elementide kaugused olemasoleva ja perspektiivse sõidutee välimisest servast.

22. Koostada JJT ja vajadusel riigitee liikluskorraldus vastavalt projekteeritud lahendusele. Riigiteele paigaldatavad liiklusmärgid projekteerida vastavalt standardile EVS 613. Liiklusmärgid peavad olema paigaldatud tsingitud postidel (Tuulerõhk – WL4 (EVS-EN

12899-1 tabel 8, lumekoormus sahkamisest – DSL1-DSL3)). Projektis näidata olemasolevad, likvideeritavad ja projekteeritud liikluskorraldusvahendid.

23. Projekteerida sademevete ärajuhtimise lahendus ja esitada vertikaalplaneerimise joonis. Lahendus peab tagama vete piki- ja põiksuunalise äravoolu projekteeritava ja olevate teede katetelt, muldkehast ja veeviimaritest. Joonistel näidata olemasolevad ja projekteeritud veeviimarid. Selgitada välja ja arvestada tööde maa-alal võimalike kevadiste ja sügiseste suurvetega.

24. Seletuskirjas märkida, et enne ehituse algust tuleb koostada riigitee ehitusaegse liikluskorralduse projekt ja kooskõlastada Transpordiametiga.

25. Lahendada projekti maastikukujunduse osa, milles määrata puhkekoha, pingi, aia, heki vm haljastuse asukoht ja rajamise nõuded.

26. JJT valgustamisel tuleb vältida sõiduteel liiklejate pimestamist vm häirivat ja eksitavat mõju. Koostatud JJT valgusarvutuses peab olema näidatud sõiduteele langeva heleduse Lm väärtused. Projekteeritavatest JJT valgustitest ei tohi külgnevale sõiduteele langeda heledust rohkem kui: Lm=0,04 cd/m2 50-70 km/h alas ja Lm=0,03 cd/m2 90 km/h alas. Kui sõiduteele lubatavat maksimaalseid heleduse väärtusi ei ole võimalik tagada, siis tuleb lahendada JJT ja sõidutee valgustamine teevalgustusega või kombineeritult.

27. Enne valgustuspaigaldise üleandmist tellijale, teostada JJT valgustuse ehitaja poolt sõiduteele langeva valgustuse keskmise heleduse mõõtmised, veendumaks, et sõiduteele ei jõua JJT valgustitest heledust üle 0,03 või 0,04 cd/m2 kohta ning esitada valgustuse mõõtmise protokoll, mis vastab standardile EVS-EN 13201-4:2015.

28. Seletuskirjas esitada valgustusklassi valiku arvutuskäik vastavalt standardile CEN/TR 13201-1:2014 Teevalgustus. Osa 1: Valgustusklasside valik. Valida konkreetsesse asukohta sobivad valgustid ja mastide optimaalne paigutus kasutades valgusarvutusprogrammi.

29. Mastid projekteerida liiklejate ohutuse tagamiseks väljapoole teedel nõutud vaba ruumi. Juhinduda vaba ruumi laiuse määramisel Normide tabelist 2.17 ja EVS 843 joonistest   
5.2–5.5 ja ptk 10.6 Tänavavalgustus p 6. Juhul kui kitsastes tingimustes ei ole võimalik tagada teega külgnevat vaba ruumi, tuleb kavandada täiendavad liiklusohutuse meetmed (liiklusmärgid, piirded, ohutuse standardile EVS\_EN 12767 klassile HE vastavad mastid).

30. Konfliktalade (ristmikud, ülekäigurajad, bussipeatus vms) valgustamisel peab arvestama projekti koostamisel kõigi liikluses osalejate ohutuse tagamise ja võimalusel liiklusohutuse parandamisega tuginedes Normide p 8.3 ja tänavatel EVS 843 ptk 10.6 Tänavavalgustus.

31. Teeületuskoha (-raja) spetsiaalse optikaga valgustuse projekteerimisel näha ette riigitee ja külgneva ala valgustamine teevalgustusega, et sõidukijuht märkaks õigeaegselt ületuskohale lähenevat kergliiklejat (EVS 843 ptk 10.6 Tänavavalgustus).

32. Projektis esitada valgustusarvutus koos valgustite valgustehniliste parameetritega ning nende valgustustehniliste arvutuste tulemustega, mis peavad olema vastavuses kehtiva standardiga. Valgustusarvutused esitada vähemalt alljärgnevas mahus:

32.1. hinnanguvälja isoliinide ja halliskaala mudelid, kus tingimused oleksid täidetud vastavalt etteantud valgustusklassile ning näidatud oleks riigitee, eraldusriba, JJT jt valgustatud alad (vajadusel näidata eraldi);

32.2. planeerimisandmetesse lisada valgustusklass, valgusti võimsus, valgustist väljuv valgusvoog (lm), valgustipunkti kõrgus, mastide vahe kaugus, konsooli kalle, konsooli pikkus.

33. Valgustusprojekti asendiplaani joonisele märkida: valgustusklass; valgusti number, võimsus, masti kõrgus, konsooli pikkus; mastide vahekaugused (m) ja kaugus sõidutee jt teede servast; toitekaablite iseloomulikud näitajad.

34. Tehnovõrkude projekteerimisel lähtuda valdaja esitatud tehnilistest tingimustest.

35. Kõik tehnovõrgu ristumised riigiteega projekteerida kinnisel meetodil paigaldatuna kaitsehülssi.

36. Projektis näha ette ehitustöödega rikutud maa-ala (sh riigitee jt teede katendid, teepeenrad, muldkeha, veeviimarid vm) taastamine või korrastamine.

37. JJT projekteerimine era- või riigi omandis olevatele maaüksustele kooskõlastada maaomanikega krundijaotuskava/kasutusplaani alusel.

38. Projekt tervikuna kooskõlastada projektiga seotud tehnovõrgu valdajate, maaomanike ja ametkondadega.

39. Koostada kululoend vastavalt "Teetööde tehnilised kirjeldused" kehtivale kirjeldusele.

1. Projekteerimistingimused kehtivad viis aastat.